钦定古今图书集成/明伦汇编/闺媛典/第313卷 > 皇清四十六 > 王得云后妻李氏
## 钦定古今图书集成/明伦汇编/闺媛典/第313卷 > 皇清四十六 > 王得云后妻李氏

按《常熟县志》：“李氏，生员王得云后妻，宛山人。年十九而嫁，二十八夫死，苦节三十七年，忍死以育前妻之子，连遭兵火护持。王氏三世暴棺，营善地以葬。教诸子夜读，氏夜绩，诸子皆为诸生，有名。一夕盗至，度无可避，跃入河，气且绝，有陆媪负之出。平居与子女团聚，话必引称古节义，听者悚息。”